Държавен вестник, бр. 28, 2002 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  28
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Държавните помощи, предоставянето на
които не е приключило към влизането на този
закон в сила, се привеждат в съответствие с
изискванията на този закон в 4-месечен срок.
Всеки, който предоставя такава помощ, е длъ-
жен да уведоми Комисията за защита на конку-
ренцията и министъра на финансите в едноме-
сечен срок от влизането в сила на закона.
§ 3. За неуредените в този закон въпроси се
прилагат съответно разпоредбите на Закона за
защита на конкуренцията.
§ 4. Заварените при влизането в сила на
този закон незавършени производства по пре-
писки за предоставяне на държавна помощ
се приключват при условията и по реда на
този закон.
§ 5. В 6-месечен срок от влизане в сила на
този закон Комисията за защита на конку-
ренцията постановява решение за групово ос-
вобождаване от задължението за уведомява-
не за помощите, които отговарят на изисква-
нията по чл. 3 и 4.
§ 6. В Закона за защита на конкуренцията
(обн., ДВ, бр. 52 от 1998 г.; бр. 112 от 1998 г.—
Решение № 22 на Конституционния съд от
1998 г.; изм., бр. 81 от 1999 г.) се правят следни-
те изменения и допълнения:
1. В чл. 7 се създава ал. 3:
“(3) Комисията разрешава и контролира
предоставянето на държавни помощи при усло-
вия и по ред, определени със закон.”
2. Член 20 се отменя.
3. В чл. 36, ал. 1, т. 2 думите “или държавни
помощи” се заличават.
4. В чл. 48, ал. 1 думите “или държавни по-
мощи” се заличават.
5. В чл. 49 ал. 3 се отменя.
6. В чл. 55, ал. 1 т. 8 се отменя.
§ 7. Изпълнението на закона се възлага на
министъра на финансите и на Комисията за
защита на конкуренцията.
§ 8. Министерският съвет приема правил-
ник за прилагането на закона в срок 3 месе-
ца от обнародването на закона в “Държавен
вестник”.
§ 9. Министърът на финансите издава наред-
бата по чл. 21, ал. 1 в срок 2 месеца от влизане-
то в сила на закона.
§ 10. Законът влиза в сила три месеца след
обнародването му в “Държавен вестник”, с из-
ключение на § 8, който влиза в сила от деня на
обнародването на закона в “Държавен вестник”.
Законът е приет от ХХХIХ Народно събра-
ние на 7 март 2002 г. и е подпечатан с официал-
ния печат на Народното събрание.
Председател на Народното събрание:
Огнян Герджиков
13627
УКАЗ № 97 
На основание чл. 101, ал. 3 от Конституция-
та на Република България
П О С Т А Н О В Я В А М :
Да се обнародва в “Държавен вестник” За-
конът за приватизация и следприватизационен
контрол, повторно приет от ХХХIX Народно
събрание на 13 март 2002 г.
Издаден в София на 14 март 2002 г.
Подпечатан с държавния печат.
Президент на републиката:
Георги Първанов
Министър на правосъдието:
Антон Станков
ЗАКОН
за приватизация и следприватизационен
контрол
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Този закон урежда условията и реда
за приватизация и следприватизационен контрол.
(2) Приватизация е прехвърляне чрез продаж-
ба на български физически или юридически лица
с под 50 на сто държавно и/или общинско учас-
тие в капитала или на чуждестранни лица на:
1. дялове или акции—собственост на държа-
вата или общините от търговски дружества;
2. обособени части от имуществото на тър-
говски дружества с повече от 50 на сто държав-
но или общинско участие в капитала;
3. общински нежилищни имоти, невключе-
ни в имуществото на общински търговски дру-
жества, които се използват за стопански цели
(магазини, ателиета, складове, сервизи, цехове
и др.), както и незавършени обекти на строи-
телството, невключени в имуществото на об-
щински търговски дружества.
(3) Следприватизационен контрол е дейност-
та по контрола върху изпълнението на задъл-
женията на купувача, поети с приватизационен
договор.
(4) Този закон не се прилага за приватизаци-
ята на лечебните заведения, както и на нежи-
лищните имоти, в които са разположени лечеб-
ни заведения с държавно и общинско участие.
Чл. 2. (1) Цел на този закон е да създаде ус-
ловия за прозрачна, бърза и икономически ефек-
тивна приватизация при равнопоставеност на
инвеститорите.
(2) Цел на този закон е да осигури икономи-
чески растеж и конкурентоспособност на при-
ватизираните дружества.
Чл. 3. (1) Държавното участие в капитала на
всички търговски дружества се счита за обяве-
но за приватизация от момента на влизането в
сила на този закон, с изключение на включени-
те в списъка-приложение към този закон.